CELEX: 62013CA0464
Language: et
Date: 2015-03-11 00:00:00
Title: Liidetud kohtuasjad C-464/13 ja C-465/13: Euroopa Kohtu (neljas koda) 11. märtsi 2015. aasta otsus (Bundesarbeitsgerichti eelotsusetaotlus – Saksamaa) – Europäische Schule München versus Silvana Oberto (C-464/13), Barbara O’Leary (C-465/13) (Eelotsusetaotlus — Euroopa koolide põhikiri — Euroopa koolide pretensioonide nõukogu pädevus teha otsus niisuguse tähtajalise töölepingu kohta, mis on sõlmitud Euroopa kooli ja õpetaja vahel, kes ei ole mõne liikmesriigi määratud ega lähetatud)

4.5.2015   
            
            
               ET
            
            
               Euroopa Liidu Teataja
            
            
               C 146/2
            
         Euroopa Kohtu (neljas koda) 11. märtsi 2015. aasta otsus (Bundesarbeitsgerichti eelotsusetaotlus – Saksamaa) – Europäische Schule München versus Silvana Oberto (C-464/13), Barbara O’Leary (C-465/13)
   (Liidetud kohtuasjad C-464/13 ja C-465/13) (1)
   
   ((Eelotsusetaotlus - Euroopa koolide põhikiri - Euroopa koolide pretensioonide nõukogu pädevus teha otsus niisuguse tähtajalise töölepingu kohta, mis on sõlmitud Euroopa kooli ja õpetaja vahel, kes ei ole mõne liikmesriigi määratud ega lähetatud))
   (2015/C 146/02)
   Kohtumenetluse keel: saksa
   
      Eelotsusetaotluse esitanud kohus
   
   Bundesarbeitsgericht
   
      Põhikohtuasja pooled
   
   
      Kassatsioonkaebuse esitaja: Europäische Schule München
   
      Vastustajad kassatsioonimenetluses: Silvana Oberto (C-464/13), Barbara O’Leary (C-465/13)
   
      Resolutsioon
   
   
               1.
            
            
               Liikmesriikide ja Euroopa ühenduste vahel 21. juunil 1994 Luksemburgis sõlmitud Euroopa koolide põhikirja konventsiooni artikli 27 lõike 2 esimese lõigu esimest lauset tuleb tõlgendada nii, et Euroopa kooli tööle võetud osalise tööajaga töötav õpetaja, keda ei ole lähetanud ükski liikmesriik, kuulub erinevalt selle sätte kohaldamisalast välistatud haldus- ja abipersonalist asjaomases sättes nimetatud isikute hulka.
            
         
               2.
            
            
               Euroopa koolide põhikirja konventsiooni artikli 27 lõike 2 esimese lõigu esimest lauset tuleb tõlgendada nii, et sellega ei ole vastuolus, kui kooli ja osalise tööajaga töötava õpetaja vahelises töölepingus sisalduvat kokkulepet töölepingu tähtajalisuse kohta käsitatakse seda õpetajat negatiivselt mõjutava otsusena.
            
         
               3.
            
            
               Euroopa koolide põhikirja konventsiooni artikli 27 lõike 2 esimese lõigu esimest lauset tuleb tõlgendada nii, sellega ei ole vastuolus, et otsus, mille on oma volitusi täites võtnud vastu kooli direktor, kuulub põhimõtteliselt selle sätte alla. Ajavahemikus 1. september 1994 kuni 31. august 2011 tööle asunud osalise tööajaga töötavate õpetajate personalieeskirjade punkte 1.3, 3.2 ja 3.4 tuleb tõlgendada nii, et vaidlus, mis käsitleb küsimust, kas osalise tööajaga töötava õpetaja ja direktori vahel sõlmitud töölepingus sisalduv kokkulepe töösuhte kestuse piiramise kohta on õiguspärane, kuulub Euroopa koolide pretensioonide nõukogu ainupädevusse.
            
         
      (1)  ELT C 336, 16.11.2013.